*Projekts*

LATVIJAS REPUBLIKAS MINISTRU KABINETS

20\_\_\_.gada \_\_\_.\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_\_ \_\_\_ .§)

**Grozījumi Ministru kabineta 2016. gada 23. februāra noteikumos Nr. 109 “Kārtība, kādā valsts un pašvaldību iestādes iegādājas un realizē ieročus, munīciju un speciālos līdzekļus”**

Izdoti saskaņā ar

Ieroču un speciālo līdzekļu aprites likuma

25. panta otro daļu un 26. panta astoto daļu

Izdarīt Ministru kabineta 2016. gada 23. februāra noteikumos Nr. 109 “Kārtība, kādā valsts un pašvaldību iestādes iegādājas un realizē ieročus, munīciju un speciālos līdzekļus” (Latvijas Vēstnesis, 2016, 39. nr.) šādus grozījumus:

1. Izteikt 2.2. apakšpunktu šādā redakcijā:

“2.2. Valsts aizsardzības militāro objektu un iepirkumu centrs vai Nacionālo bruņoto spēku Nodrošinājuma pavēlniecība – Nacionālo bruņoto spēku, Jaunsardzes un informācijas centra, Latvijas Bankas Aizsardzības pārvaldes un Iekšlietu ministrijas sistēmas iestāžu vajadzībām;”.

2. Svītrot 2.3. apakšpunktu.

3. Izteikt 4. punktu šādā redakcijā:

“4. Ja ieroču, munīcijas un speciālo līdzekļu iegādi Valsts robežsardzes vajadzībām tās pārapbruņošanai paredzētā finansējuma ietvaros veic Valsts aizsardzības militāro objektu un iepirkumu centrs vai Nacionālo bruņoto spēku Nodrošinājuma pavēlniecība, ieročus, munīciju un speciālos līdzekļus Valsts robežsardzei nodod ar aizsardzības ministra pavēli un nodošanas pieņemšanas aktu.”

4. Papildināt noteikumus ar 4.1 punktu šādā redakcijā:

“4.1 Ja ieroču, munīcijas un speciālo līdzekļu iegādi Iekšlietu ministrijas sistēmas iestāžu un Latvijas Bankas Aizsardzības pārvaldes vajadzībām veic Valsts aizsardzības militāro objektu un iepirkumu centrs vai Nacionālo bruņoto spēku Nodrošinājuma pavēlniecība, tad Nodrošinājuma valsts aģentūra vai Latvijas Banka par tās ieroču, munīcijas un speciālo līdzekļu iepirkumu slēdz līgumu ar iepirkuma uzvarētāju.”

Ministru prezidents M. Kučinskis

Aizsardzības ministrs R. Bergmanis

Iesniedzējs:

Aizsardzības ministrijas

valsts sekretārs J. Garisons

28.06.2017 10:32

262

A. Sprancmanis

67335035, agris.sprancmanis@mod.gov.lv